b'\n_START_ARTICLE_\nVirkavala\n_START_SECTION_\nVirkavala\n_START_PARAGRAPH_\n"Min\xc3\xa4 N.N. lupaan ja vannon kaikkivaltiaan ja kaikkitiet\xc3\xa4v\xc3\xa4n Jumalan edess\xc3\xa4 (vakuutan kunniani ja omantuntoni kautta), ett\xc3\xa4 min\xc3\xa4 virassani noudatan perustuslakeja ja muita lakeja sek\xc3\xa4 toimin oikeudenmukaisesti ja puolueettomasti kansalaisten ja yhteiskunnan parhaaksi."\n_START_SECTION_\nTuomarinvala\n_START_PARAGRAPH_\nTuomarinvalan kaava on s\xc3\xa4ilynyt muuttamattomana vuodesta 1734._NEWLINE_"Min\xc3\xa4 N. N. lupaan ja vannon Jumalan ja h\xc3\xa4nen pyh\xc3\xa4n evankeliuminsa kautta (vakuutan kunniani ja omantuntoni kautta), ett\xc3\xa4 min\xc3\xa4 parhaan ymm\xc3\xa4rrykseni ja omantuntoni mukaan kaikissa tuomioissa tahdon tehd\xc3\xa4 ja teen oikeutta niin k\xc3\xb6yh\xc3\xa4lle kuin rikkaallekin ja tuomitsen Jumalan ja [Ruotsin] lain ja laillisten s\xc3\xa4\xc3\xa4nt\xc3\xb6jen mukaan: etten koskaan mink\xc3\xa4\xc3\xa4n varjolla lakia v\xc3\xa4\xc3\xa4ristele enk\xc3\xa4 v\xc3\xa4\xc3\xa4ryytt\xc3\xa4 edist\xc3\xa4 sukulaisuuden, lankouden, yst\xc3\xa4vyyden, kateuden ja vihan tahi pelon t\xc3\xa4hden taikka lahjan ja antimien tahi muun syyn takia, enk\xc3\xa4 syyt\xc3\xb6nt\xc3\xa4 syylliseksi taikka syyllist\xc3\xa4 syytt\xc3\xb6m\xc3\xa4ksi tee. Min\xc3\xa4 en my\xc3\xb6sk\xc3\xa4\xc3\xa4n ennen tuomion julistamista enk\xc3\xa4 sen j\xc3\xa4lest\xc3\xa4 ilmaise oikeutta k\xc3\xa4yville enk\xc3\xa4 muille niit\xc3\xa4 neuvotteluita, joita Oikeus suljettujen ovien takana pit\xc3\xa4\xc3\xa4. Kaiken t\xc3\xa4m\xc3\xa4n tahdon t\xc3\xa4ytt\xc3\xa4\xc3\xa4 ja t\xc3\xa4yt\xc3\xa4n uskollisesti, rehellisen\xc3\xa4 ja totisena tuomarina, ilman kavaluutta ja juonia, niin totta kuin Jumala minua auttakoon ruumiin ja hengen puolesta."\n_START_SECTION_\nTuomarinvalaa vastaava vakuutus\n_START_PARAGRAPH_\n"Min\xc3\xa4 N.N. lupaan vakuutan kunniani ja omantuntoni kautta, ett\xc3\xa4 min\xc3\xa4 parhaan ymm\xc3\xa4rrykseni ja omantuntoni mukaan kaikissa laink\xc3\xa4ytt\xc3\xb6teht\xc3\xa4viss\xc3\xa4 toimin oikeudenmukaisesti lakia noudattaen."\n_START_SECTION_\nKirjallinen vakuutus\n_START_PARAGRAPH_\n"Min\xc3\xa4 N.N. lupaan ja vakuutan kunniani ja omantuntoni kautta, ett\xc3\xa4 min\xc3\xa4 virassani noudatan perustuslakeja ja muita lakeja sek\xc3\xa4 toimin oikeudenmukaisesti ja puolueettomasti. Virkavelvollisuuteni t\xc3\xa4yt\xc3\xa4n tunnollisesti ja parhaan kykyni mukaan. Min\xc3\xa4 en my\xc3\xb6sk\xc3\xa4\xc3\xa4n ilmaise sivullisille sellaista asiaa, jonka olen virassani saanut tietooni ja joka on pidett\xc3\xa4v\xc3\xa4 salassa."'